**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 6386**

 **Λιβαδειά 19 /4/2022**

**ΑΠΟΣΠΑΣΜΑ**

Από το πρακτικό της αριθμ.2022-8ης Τακτικής Συνεδρίασης –

ΜΕΙΚΤΗ ΣΥΝΕΔΡΙΑΣΗ

του Δημοτικού Συμβουλίου Λεβαδέων

Αριθμός απόφασης  **49**

**ΘΕΜΑ: Εναρξη –λήξη αρδευτικής περιόδου 2022 και καθορισμός αριθμού θέσεων υδρονομέων**

Στη Λιβαδειά σήμερα την 18η Απριλίου 2022, ημέρα Μ. Δευτέρα και ώρα 19:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **6170/14-4-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 23 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος  |
|  |  Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ  | 3 | Καράλης Χρήστος  |
|  | Δήμου Ιωάννης  | 4 | Φορτώσης Αθανάσιος |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος  | 6  | Αρκουμάνης Πέτρος |
|  | Νταντούμη Ιωάννα  | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια)  | 8 | Πλιακοστάμος Κων/νος |
|  | Μερτζάνης Κων/νος  | 9 | Σπυρόπουλος Δημοσθένης |
|  | Γιαννακόπουλος Βρασίδας  | 10  | Κατής Χαράλαμπος  |
|  | Σαγιάννης Μιχαήλ  |  | Οι οποίοι δεν παρευρέθησαν |
|  | Πούλου Παναγιού (Γιώτα)  |   | αν και κλήθηκαν νόμιμα |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Πούλος Ευάγγελος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Χέβα Αθανασία (Νάνσυ)  |  |  |
|  | Τουμαράς Βασίλειος |  |  |
|  | Παπαϊωάννου Λουκάς |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Εισηγούμενη το δεύτερο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου , από το υπ αριθμ το υπ αριθμ. 5661/7-4-2022 έγγραφο του αυτοτελούς Τμήματος Τοπικής –Οικονομικής Ανάπτυξης του Δήμου στο οποίο αναφέρονται:

*Με το άρθρο 4 παρ. 2 του Β.Δ 28.3/15.4.1957 ( ΦΕΚ 60Α) «Περί της αστυνομίας επί των αρδευτικών υδάτων » όπως ισχύει, ορίζονται τα εξής :*

*Εάν αποφασισθή η πρόσληψις υδρονομέων ή και εποπτών υδρονομέων , αι τοπικαί επιτροπαί αρδεύσεως ,* ***τα δημοτικά ή κοινοτικά συμβούλια*** *και οι λοιπαί κατά την προηγούμενη παράγραφον διοικήσεις* ***ορίζουσι το χρόνον της ενάρξεως και της λήξεως της αρδευτικής περιόδου , τον αριθμό των θέσεων υδρονομέων ή εποπτών υδρονομέων, το τομέα δι΄όν προορίζεται εκάστη θέσις και τα της αμοιβής εκάστου των οργάνων τούτων .***

*Με την υπ’αρ. 526/2017 Α.Δ.Σ. περί έγκρισης κανονισμού άρδευσης Δήμου Λεβαδέων – ΑΔΑ: ΩΨΑΙΩΛΗ-1Α8 (άρθρο 7 παρ.1) προβλέπεται πως η αρδευτική περίοδος λειτουργίας του δημοτικού δικτύου άρδευσης καθορίζεται με απόφαση Δημοτικού Συμβουλίου κάθε έτος ανάλογα με τις επικρατούσες κλιματολογικές συνθήκες, τα διαθέσιμα αποθέματα υδάτων, την επάρκεια αυτών για άρδευση, τις εκάστοτε καλλιεργητικές ανάγκες, το είδος των καλλιεργειών, λαμβάνοντας υπόψη και τους περιορισμούς ή τις απαγορεύσεις που τυχόν τίθενται από σχετικές διατάξεις νόμων ή αποφάσεις αρμοδίων υπερκείμενων οργάνων και υπηρεσιών.*

*Με την ίδια απόφαση κανονισμού άρδευσης (άρθρο 10) προβλέπονται* ***επτά (7)*** *συνολικά θέσεις υδρονομέων , οι οποίες κατανέμονται ως εξής:*

***ΠΙΝΑΚΑΣ ΚΑΤΑΝΟΜΗΣ ΥΔΡΟΝΟΜΕΩΝ***

|  |  |  |
| --- | --- | --- |
|  | *Θέσεις*  | *Αρδευόμενες εκτάσεις σε στρέμματα (περίπου)* |
| *ΚΟΙΝΟΤΗΤΑ ΡΩΜΕΪΚΟΥ* | *1* | *3.540* |
| *ΚΟΙΝΟΤΗΤΑ ΛΑΦΥΣΤΙΟΥ* | *1* | *1.552* |
|  *ΚΟΙΝΟΤΗΤΕΣ ΧΑΙΡΩΝΕΙΑΣ (ΠΑΡΟΧΘΙΕΣ ΕΚΤΑΣΕΙΣ 800 ΣΤΡ.), ΑΚΟΝΤΙΟΥ (1.800 ΣΤΡ.) ΚΑΙ ΠΡΟΣΗΛΙΟΥ (2.200 ΣΤΡ.)*  | *1* | *4.800 (ΣΥΝΟΛΙΚΑ)*  |
| *ΚΟΙΝΟΤΗΤΑ ΘΟΥΡΙΟΥ* | *1* | *2.800* |
| *ΚΟΙΝΟΤΗΤΑ ΑΝΘΟΧΩΡΙΟΥ* | *1* | *2.600* |
| *ΚΟΙΝΟΤΗΤΕΣ ΠΡΟΦΗΤΗ ΗΛΙΑ (1.300 ΣΤΡ.) ΚΑΙ ΠΑΡΟΡΙΟΥ (250 ΣΤΡ.)* | *1* | *2.450 (ΣΥΝΟΛΙΚΑ)*  |
| *ΚΟΙΝΟΤΗΤΕΣ ΔΑΥΛΕΙΑΣ (100 ΣΤΡ.), ΜΑΥΡΟΝΕΡΙΟΥ (1.200 ΣΤΡ.)ΚΑΙ ΑΓΙΟΥ ΒΛΑΣΙΟΥ (800 ΣΤΡ.)* | *1* | *2.100 (ΣΥΝΟΛΙΚΑ)* |

*Σύμφωνα με το ίδιο άρθρο, ο αριθμός των θέσεων των υδρονομέων κατά Κοινότητα, καλύπτει τις ετήσιες ανάγκες για την διανομή του νερού και την επιτήρηση του δικτύου άρδευσης του Δήμου Λεβαδέων. Το Δημοτικό Συμβούλιο με απόφασή του, δύναται μετά από αξιολόγηση των εκάστοτε κατ' έτος ισχυουσών συνθηκών και αναγκών άρδευσης να μην καλύπτει όλες τις προβλεπόμενες, με τον παρόντα κανονισμό, θέσεις.*

 *Στον προϋπολογισμό οικ. έτους 2022 του Δήμου Λεβαδέων και στους Κ.Α 25/6041 και 25/6054.001 έχουν εγγραφεί πιστώσεις ποσών 22.120,00 ευρώ και 5.905,00 ευρώ αντίστοιχα , για την αντιμετώπιση δαπάνης τακτικών αποδοχών και εργοδοτικών εισφορών πρόσληψης επτά (7) Υδρονομέων, με ανώτατο χρονικό διάστημα σύμβασης τεσσάρων μηνών.*

*Θέτουμε υπ’ όψιν τις αποφάσεις - γνωμοδοτήσεις Συμβουλίων ή τις έγγραφες προτάσεις των μονομελών οργάνων Κοινοτήτων του Δήμου Λεβαδέων για την έναρξη και λήξη της αρδευτικής περιόδου 2021 καθώς και τον καθορισμό αριθμού των θέσεων υδρονομέων, ως ακολούθως:*

1. *Η Κοινότητα* ***Ρωμέικου*** *με το υπ' αρ. Πρωτ. 5145/29-3-2022 έγγραφο, εισηγείται η αρδευτική περίοδος να αρχίσει την* ***10η Απριλίου και να λήξει 30η Σεπτεμβρίου*** *καθώς και* ***μία (1) θέση υδρονομέα.***
2. *Η Κοινότητα* ***Λαφυστίου*** *με την υπ' αρ. Απόφ. 1/4-4-2022, εισηγείται η αρδευτική περίοδος να αρχίσει την* ***1η Μαΐου και να λήξει 31 Αυγούστου*** *με δυνατότητα 15νθήμερης παράτασης, καθώς και για* ***μία (1) θέση υδρονομέα.***
3. *Η Κοινότητα* ***Αγ. Βλασίου*** *με τα υπ' αρ. Πρωτ. 5337/1-4-2022 έγγραφο, εισηγείται η αρδευτική περίοδος να αρχίσει την* ***1η Μαΐου και να λήξει 15 Σεπτεμβρίου*** *καθώς και για* ***μία (1) θέση υδρονομέα (η οποία θα είναι κοινή θέση με Κ.Δαύλειας και Κ. Μαυρονερίου)*** *.*
4. *Η Κοινότητα* ***Δαυλείας*** *με την αρ. 6/4-4-2022 Απόφαση Συμβουλίου της, εισηγείται η αρδευτική περίοδος να αρχίσει την* ***15η Απριλίου και να λήξει 5 Σεπτεμβρίου******συμφωνώντας με μία (1) θέση υδρονομέα (η οποία θα είναι κοινή με Κ. Αγ.Βλασίου και Κ. Μαυρονερίου) .***
5. *Η Κοινότητα* ***Παρορίου*** *με το υπ' αρ. Πρωτ. 5252/31-3-2022 έγγραφο, εισηγείται η αρδευτική περίοδος να αρχίσει την* ***15η Απριλίου και να λήξει 15 Σεπτεμβρίου****,* ***συμφωνώντας με μία (1) θέση υδρονομέα (η οποία θα είναι κοινή με Κοινότητα Προφήτη Ηλία).***
6. *Η Κοινότητα* ***Προσηλίου***  *με τo αρ. πρωτ. 5147/29-3-2022 έγγραφo, εισηγείται η αρδευτική περίοδος να αρχίσει την* ***10η Απριλίου και να λήξει 30 Σεπτεμβρίου*** *και* ***μία (1) θέση υδρονομέα η οποία θα είναι κοινή με την Κοινότητα Ακοντίου.***
7. *Η Κοινότητα* ***Ακοντίου*** *με τo αρ. πρωτ. 5146/29-3-2022 έγγραφo, εισηγείται η αρδευτική περίοδος να αρχίσει την* ***10η Απριλίου και να λήξει 30 Σεπτεμβρίου και μία (1) θέση υδρονομέα η οποία θα είναι κοινή με την Κοινότητα Προσηλίου.***
8. *Η Κοινότητα* ***Θουρίου*** *με τo αρ. Πρωτ. 5144/29-3-2022 έγγραφo, εισηγείται η αρδευτική περίοδος να αρχίσει την* ***10η Απριλίου και να λήξει 30 Σεπτεμβρίου,*** *καθώς και* ***μία (1) θέση υδρονομέα*** *.*
9. *Η Κοινότητα* ***Προφήτη Ηλία*** *με τo αρ. πρωτ.. 5143/29-3-2022 έγγραφo , εισηγείται η αρδευτική περίοδος να αρχίσει την* ***10η Απριλίου και να λήξει 10 Σεπτεμβρίου*** *καθώς και* ***μία (1) θέση υδρονομέα η οποία θα είναι κοινή με την Κοινότητα. Παρορίου.***
10. *Η Τοπική Κοινότητα* ***Μαυρονερίου μ****ε το αρ. Πρωτ. 5326/1-4-2022 έγγραφο , εισηγείται η αρδευτική περίοδος να αρχίσει την* ***15η Απριλίου και να λήξει 30 Σεπτεμβρίου*** *,* ***καθώς και για μία (1) θέση υδρονομέα (η οποία θα είναι κοινή θέση με Κ.Δαύλειας και Κ. Αγ.Βλασίου)***
11. *Η Κοινότητα*  ***Ανθοχωρίου*** *με τo αρ. πρωτ. 5148/29-3-2022 έγγραφo, εισηγείται η αρδευτική περίοδος να αρχίσει την* ***10η Απριλίου και να λήξει 30 Σεπτεμβρίου και μία (1) θέση υδρονομέα.***

*Λαμβάνοντας υπόψιν :*

* *τις προτάσεις που υποβλήθηκαν από τις Κοινότητες*
* *τις διατάξεις του Β.Δ 28.3/15.4.1957 ( ΦΕΚ 60Α) «Περί της αστυνομίας επί των αρδευτικών υδάτων » όπως ισχύει*
* *την υπ’αρ. 526/2017 Α.Δ.Σ. περί έγκρισης κανονισμού άρδευσης Δήμου Λεβαδέων – ΑΔΑ: ΩΨΑΙΩΛΗ-1Α8*

 ***Το Δημοτικό Συμβούλιο καλείται να αποφασίσει για το έτος 2022 :***

 ***Α) για το χρόνο έναρξης και λήξης αρδευτικής περιόδου***

***Β) τον αριθμό των θέσεων των υδρονομέων και τον τομέα για τον οποίο προορίζεται κάθε θέση.***

 Λαμβάνοντας το λόγο ο αρμόδιος αντιδήμαρχος κ. Σαγιάννης είπε ότι η Δημοτική Αρχή προτείνει ως χρόνο έναρξης της αρδευτικής περιόδου την 5η Μαϊου 2022 και ως χρόνο λήξης την 5η Σεπτεμβρίου 2022.

 Ακολούθως το λόγο πήρε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου η οποία εξέφρασε την ανησυχία της για το αν θα προλάβουν οι υπηρεσίες τις όποιες διαδικασίες απαιτούνται για την πρόσληψη των υδρονομέων επισημαίνοντας ότι κατά την άποψή της η απόφαση θα έπρεπε να είχε ληφθεί νωρίτερα. Τόνισε ότι οι αγρότες είναι σε δεινή θέση γιατί έχει εκτοξευθεί το κόστος παραγωγής τόσο εξαιτίας της αύξησης του ηλεκτρικού ρεύματος όσο και της αύξησης των αγροτοεφοδίων (λιπάσματα κ.λ.π) και ο Δήμος οφείλει να συμπαρασταθεί . Αυτό μπορεί να επιτευχθεί μέσω της χρηστής διαχείρισης του αρδευτικού ύδατος από τα διορισμένα όργανα που είναι οι υδρονομείς άλλα και περιορισμού του κόστους των βλαβών .

 Στη συνέχεια το λόγο έλαβε ο εκπρόσωπος της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Αλεξίου ο οποίος τόνισε ότι η χρονιά που διανύουμε είναι ιδιαίτερα δύσκολη για τους αγρότες λόγω της αλματώδους αύξησης τόσο του ρεύματος όσο και του κόστους παραγωγής των προϊόντων και κάλεσε τη δημοτική αρχή να σταθεί στο πλευρό των αγροτών όσον αφορά την ετοιμότητα λειτουργίας των αρδευτικών γεωτρήσεων αλλά και άμεσης αποκατάστασης των όποιων βλαβών παρουσιασθούν στα αρδευτικά δίκτυα.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* το υπ αριθμ.5661/7-04-2022 έγγραφο του Αυτοτελούς Τμήματος Τοπικής Οικονομικής Ανάπτυξης που είχε διανεμηθεί
* τις προτάσεις που υποβλήθηκαν από τις Κοινότητες
* τις διατάξεις των άρθρων 65,67,238 του Ν.3852/10, όπως τροποποιήθηκαν με τα άρθρα 72 και 74 του Ν.4555/2018.
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* το άρθρο 211 του Ν.3584/2007,
* των άρθρων 3 & 4 του Β.Δ. 28.3 /15-04-1957,
* του άρθρου 58 § 5 του Ν.3966/2011
* τις σχετικές αποφάσεις των Κοινοτήτων
* τον ισχύοντα κανονισμό άρδευσης που ψηφίσθηκε με την 526/2017 απόφασή του

(ΑΔΑ: ΩΨΑΙΩΛΗ-1Α8)

* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην μεικτή συνεδρίαση
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

1. Η διανομή των αρδευτικών υδάτων και η φύλαξη των αρδευτικών έργων, για την άρδευση του έτους 2022, να γίνει με υδρονομικά όργανα του Δήμου.
2. Καθορίζει τον χρόνο της αρδευτικής περιόδου 2022 με χρόνο έναρξης την 5η Μαϊου 2022 και χρόνο λήξης την 5η Σεπτεμβρίου 2022
3. Καθορίζει τον αριθμό των θέσεων των υδρονομέων για την αρδευτική περίοδο 2022 σε ΕΠΤΑ (7) οι οποίοι θα απασχοληθούν στους τομείς που αναφέρονται στο άρθρο 10 του κανονισμού άρδευσης του Δήμου ήτοι:

|  |  |
| --- | --- |
| **ΤΟΜΕΑΣ ΠΟΥ ΠΡΟΟΡΙΖΕΤΑΙ Η ΘΕΣΗ** | **ΑΡΙΘΜΟΣ ΥΔΡΟΝΟΜΕΩΝ**  |
| ΤΟΠΙΚΗ ΚΟΙΝΟΤΗΤΑ ΡΩΜΕΪΚΟΥ (3.540 ΣΤΡ) |  1 |
| ΤΟΠΙΚΗ ΚΟΙΝΟΤΗΤΑ ΛΑΦΥΣΤΙΟΥ (1.552 ΣΤΡ) |  1 |
| ΤΟΠΙΚΕΣ ΚΟΙΝΟΤΗΤΕΣ ΧΑΙΡΩΝΕΙΑΣ (ΠΑΡΟΧΘΙΕΣ ΕΚΤΑΣΕΙΣ 800 ΣΤΡ.), ΑΚΟΝΤΙΟΥ (1.800 ΣΤΡ.) ΚΑΙ ΠΡΟΣΗΛΙΟΥ (2.200 ΣΤΡ.)  |  1 |
| ΤΟΠΙΚΗ ΚΟΙΝΟΤΗΤΑ ΘΟΥΡΙΟΥ  |  1 |
| ΤΟΠΙΚΗ ΚΟΙΝΟΤΗΤΑ ΑΝΘΟΧΩΡΙΟΥ  |  1 |
| ΤΟΠΙΚΕΣ ΚΟΙΝΟΤΗΤΕΣ ΠΡΟΦΗΤΗ ΗΛΙΑ (1.300 ΣΤΡ.) ΚΑΙ ΠΑΡΟΡΙΟΥ (250 ΣΤΡ.) |  1 |
| ΤΟΠΙΚΕΣ ΚΟΙΝΟΤΗΤΕΣ ΔΑΥΛΕΙΑΣ (100 ΣΤΡ.), ΜΑΥΡΟΝΕΡΙΟΥ (1.200 ΣΤΡ.)ΚΑΙ ΑΓΙΟΥ ΒΛΑΣΙΟΥ (800 ΣΤΡ.) |  1 |
| **ΣΥΝΟΛΟ ΥΔΡΟΝΟΜΕΩΝ** | **7 ΑΤΟΜΑ** |

**Η απόφαση πήρε τον αριθμό 49**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Καπλάνης Κων/νος  |  |
| 13 |  | Τόλιας Δημήτριος |  |
| 14 |  | Πούλος Ευάγγελος |  |
| 15 |  | Μπράλιος Νικόλαος  |  |
| 16 |  | Γερονικολού Λαμπρινή |  |
| 17 |  |  Τσιφής Δημήτριος |  |
| 18 |  | Αλεξίου Λουκάς |  |
| 19 |  | Καραμάνης Δημήτριος  |  |
| 20 |  | Χέβα Αθανασία |  |
| 21 |  | Τουμαράς Βασίλειος |  |
| 22 |  | Παπαϊωάννου Λουκάς. |  |
|   |  |  |  |